Banka Botërore: Dërgesat e parave po shtohen sërish për vendet në zhvillim
Shumat e dërguara patën një rënie të dukshme gjatë periudhës së recesionit.
Banka Botërore thotë se sasia e parave që po transferojnë imigrantët për në vendet e tyre, po njeh përsëri rritje pas një rënie gjatë periudhës së recesionit Disa familje në vendet në zhvillim varen tërësisht nga paratë që u dërgojnë të afërmit në emigrim. Banka Botërore thotë se dërgesat po rriten pas një rënieje të theksuar vitin e kaluar. Hans Timmer punon për Bankën Botërore. Në shkallë botërore, dërgesat pritet të arrijnë në 440 miliard dollarë deri nga fundi i vitit, 25 miliard rritje që nga 2009-a. Tre të katërtat do të shkojnë drejt vendeve në zhvillim. Paratë e dërguara në vendet në zhvillim pritet të shtohen më tej, duke kapur 370 miliard në vitin 2012. Vendet që marrin më shumë dërgesa janë familjet në Afrikën Nënsahariane, India, Kina, Meksika dhe Filipinet. Pavarësisht shenjave për rimëkembjen globale, studimi thotë se pasiguria e monedhave të huaja dhe shtrëngimi i imigracionit në botë ende përbën një rrezik të konsiderueshëm për ata që marrin para nga jashtë. Dërgesat më të shumta bëhen nga ata që jetojnë në Shtetet e Bashkuara, Arabinë Saudite, Zvicër dhe Gjermani.